
R E F E R A T
Privind trecerea din administrarea Consiliului Local al Municipiului Timişoara în administrarea Spitalului Clinic de Urgenţă pentru Copii „Louis Ţurcanu”Timişoara a imobilelor în care îşi desfăşoară activitatea.

În baza Hotărârii Guvernului României nr.866/2002 imobilele compuse din construcţii şi terenuri aferente în care îşi desfăşoară activitatea Spitalul Clinic de Urgenţă pentru Copii „Louis Ţurcanu”, au trecut din domeniul privat al Statului şi din administrarea Ministerului Sănătăţii şi Familiei, în domeniul public al municipiului Timişoara şi administrarea Consiliului Local al Municipiului Timişoara.


Preluarea acestor imobile s-a făcut pe bază de protocol încheiat între Spitalul Clinic de Urgenţă pentru Copii „Louis Ţurcanu” şi Consiliu Local Timişoara.

În conformitate cu art.1 alin.1 din Ordonanţa Guvernului nr.70/2002 modificată şi completată prin Legea 99/2004 şi OGR.78/19.08.2004, terenurile şi clădirile în care îşi desfăşoară activitatea spitale clinice, sunt parte integrantă din domeniul public al municipiului Timişoara şi se dau în administrarea unităţilor sanitare respective.

Având în vedere cele de mai sus, propunem emiterea unei Hotărâri a Consiliului Local care să aprobe trecerea imobilelor prevăzute în anexa la prezentul referat în care îşi desfăşoară activitatea Spitalul Clinic de Urgenţă pentru Copii „Louis Ţurcanu” Timişoara din administrarea Consiliului Local al Municipiului Timişoara, în administrarea Spitalului Clinic de Urgenţă pentru Copii „Louis Ţurcanu” Timişoara. 

